钦定古今图书集成/历象汇编/岁功典/第001卷 > 上古
## 钦定古今图书集成/历象汇编/岁功典/第001卷 > 上古

### 天皇氏始制干支之名以定岁之所在

按宋刘恕《外纪》：“天皇氏继盘古氏以治，是曰天灵，澹
泊无为，而俗自化。始制干支之名，以定岁之所在。十
干曰阏、逢、旃、蒙、柔、兆、疆、圉、著、雍、屠、维、上章、重光、元黓、
昭阳。十二支曰困、敦、赤、奋若、摄提、格单、阏、执、徐、大荒
落、敦、牂、协洽、涒滩、作噩、阉茂、大、渊、献。”

〈注〉干，干也，其名有十，亦曰“十母”，甲乙丙丁戊己庚辛壬癸是也。支，枝也，其名一十二，亦曰“十二子”，子丑寅卯辰巳午未申酉戌亥是也。阏逢，甲也，旃蒙，乙也；柔兆，丙也，疆圉，丁也；著雍，戊也；屠维，己也；上章，庚也；重光，辛也；元黓，壬也；昭阳，癸也；《困敦》，混沌也，言万物萌混沌于黄泉之下也。子也。“赤奋，若若”，顺也。阳气奋迅，万物而起，无不若其性也。丑也。“摄提格”，万物承阳而起。格者，起也。岁在寅，正月出东方，为众星之纪，以摄提宿，故名也。寅也。“单阏”，言阳气推万物而起。单，尽。越，止也。卯也。“执徐，伏蛰之物皆敷舒而出。”“执蛰”，徐舒也。辰也。“大荒落”，万物皆炽盛而大出，霍然落也。巳也。“敦牂”，敦，盛；牂，壮也。言万物盛壮也。午也。“协洽”，言阴阳化生，万物和合也，未也。《涒滩》，言万物吐秀倾垂之貌也，申也。“作噩”，言万物皆芒枝起之貌，酉也。《阉茂》，言万物皆蔽冒，阉蔽，茂冒也，戌也。《大渊献》：渊深也。大献万物于天，深于盖藏也，亥也。〈按三皇之名相传不一或以伏羲神农黄帝为三皇或以继盘古而王之天皇地皇人皇别为三皇年代久远已无确据按刘恕外纪言伏羲制甲历则谓伏羲即天皇之说庶几近之但今纲鉴皆于伏羲之前别纪三皇而所谓干支又别有阏逢困敦之名故今从之于伏羲前别编天皇氏云〉

### 地皇氏始分昼夜以三十日为一月

按宋刘恕《外纪》：“地皇氏继天皇以治，爰定三辰，是分
昼夜，以三十日为一月。”

### 太昊伏羲氏始作甲历以定岁时

按《史记补三皇本纪》，不载。按宋刘恕《外纪》：“伏羲作
甲历，定岁时，起于甲寅，干支相配为十二辰，六甲而
天道周矣。岁以是纪而年不乱，月以是纪而时不易，
昼夜以是纪而人知度，东西南北以是纪而方不惑。”